title: Vykonávacie nariadenie Komisie (EÚ) č. 485/2013 z  24. mája 2013 , ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinných látok klotianidín, tiametoxám a imidakloprid, a ktorým sa zakazuje používanie a predaj semien ošetrených prípravkami na ochranu rastlín s obsahom týchto účinných látok  Text s významom pre EHP

text:
               25.5.2013

               SK

               Úradný vestník Európskej únie

               L 139/12

         VYKONÁVACIE NARIADENIE KOMISIE (EÚ) č. 485/2013
   z 24. mája 2013,
   ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinných látok klotianidín, tiametoxám a imidakloprid, a ktorým sa zakazuje používanie a predaj semien ošetrených prípravkami na ochranu rastlín s obsahom týchto účinných látok
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 21 ods. 3 prvú alternatívu, článok 49 ods. 2 a článok 78 ods. 2,
   keďže:

               (1)

               Účinné látky klotianidín, tiametoxám a imidakloprid boli do prílohy I k smernici Rady 91/414/EHS z 15. júla 1991 o uvádzaní prípravkov na ochranu rastlín na trh (2) zaradené smernicami Komisie 2006/41/ES (3), 2007/6/ES (4) a 2008/116/ES (5).

               (2)

               Smernicou Komisie 2010/21/EÚ (6) sa zmenila príloha I k smernici Rady 91/414/EHS, pokiaľ ide o osobitné ustanovenia týkajúce sa neonikotinoidov klotianidín, tiametoxám a imidakloprid.

               (3)

               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a sú uvedené v zozname v časti A prílohy k vykonávaciemu nariadeniu Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (7).

               (4)

               Na jar 2012 boli uverejnené nové vedecké informácie o subletálnych účinkoch neonikotinoidov na včely. Komisia v súlade s článkom 21 ods. 2 nariadenia (ES) č. 1107/2009 požiadala Európsky úrad pre bezpečnosť potravín (ďalej len „úrad“) o vedeckú a technickú pomoc pri hodnotení týchto nových informácií a revízii hodnotenia rizika neonikotinoidov, pokiaľ ide o ich vplyv na včely.

               (5)

               Úrad závery o hodnotení rizika klotianidínu, tiametoxámu a imidaklopridu pre včely predložil 16. januára 2013 (8).

               (6)

               Úrad zistil, že prípravky na ochranu rastlín s obsahom účinných látok klotianidín, tiametoxám alebo imidakloprid predstavujú pre včely v prípade niektorých plodín vysoké akútne riziko. Úrad zistil najmä to, že v prípade niektorých plodín včelám hrozí vysoké akútne riziko pri vystavení prostredníctvom prachu alebo požití rezíduí v kontaminovanom peli a nektári a v prípade kukurice pri vystavení gutačným výlučkom. Okrem toho pri viacerých plodinách nemožno vylúčiť neprijateľné riziká spôsobené akútnymi či chronickými vplyvmi na prežitie a rozvoj včelstiev. Úrad navyše pri každej hodnotenej plodine poukázal na viacero chýbajúcich údajov. Najmä pokiaľ ide o dlhodobé riziko pre medonosné včely pri vystavení prachu, pri styku s rezíduami v peli a v nektári a pri vystavení gutačným výlučkom.

               (7)

               Vo svetle nových vedeckých a technických poznatkov Komisia usúdila, že existujú náznaky, že schválené použitia klotianidínu, tiametoxámu a imidaklopridu už nespĺňajú kritériá schválenia stanovené v článku 4 nariadenia (ES) č. 1107/2009 pokiaľ ide o ich vplyv na včely, a že vysoké riziko pre včely nemožno vylúčiť, ak sa nezavedú ďalšie obmedzenia. Komisia najmä usúdila, že vzhľadom na systematickú translokáciu účinných látok klotianidín, tiametoxám a imidakloprid v rámci celej rastliny je riziko pre včely pri aplikácii na listy podobné riziku, na ktoré úrad poukázal pri ošetrovaní semien a pôdy, pričom Komisia ešte očakáva hodnotiace stanovisko úradu v súvislosti s aplikáciou na listy.

               (8)

               Komisia vyzvala oznamovateľov, aby predložili pripomienky.

               (9)

               Členské štáty a Komisia preskúmali závery úradu v rámci Stáleho výboru pre potravinový reťazec a zdravie zvierat a 15. marca 2013 dokončili prieskum v podobe dodatkov k revíznym správam o klotianidíne, tiametoxáme a imidaklopride.

               (10)

               Komisia dospela k záveru, že vysoké riziko pre včely nemožno vylúčiť, ak sa nezavedú ďalšie obmedzenia.

               (11)

               Potvrdzuje sa, že účinné látky klotianidín, tiametoxám a imidakloprid sa majú považovať za schválené podľa nariadenia (ES) č. 1107/2009. S cieľom minimalizovať vystavenie včiel je však vhodné obmedziť používanie týchto účinných látok, stanoviť osobitné opatrenia na zmiernenie rizika v záujme ochrany včiel a obmedziť používanie prípravkov na ochranu rastlín s obsahom týchto účinných látok iba na profesionálnych používateľov. Mali by sa zakázať najmä použitia prípravkov na ochranu rastlín s obsahom klotianidínu, tiametoxámu alebo imidaklopridu na ošetrovanie osiva alebo pôdy, a to v prípade plodín atraktívnych pre včely a v prípade obilnín okrem použití v skleníkoch a na zimných obilninách. Malo by sa zakázať ošetrovanie listov prípravkami na ochranu rastlín s obsahom klotianidínu, tiametoxámu alebo imidaklopridu, a to v prípade plodín atraktívnych pre včely s výnimkou použití v skleníkoch a použití po kvitnutí. Plodiny, ktoré sa zberajú pred rozkvitnutím, sa nepovažujú za atraktívne pre včely.

               (12)

               Pokiaľ ide o aplikácie klotianidínu, tiametoxámu alebo imidaklopridu, ktoré sa v tomto nariadení môžu povoliť, je vhodné vyžiadať ďalšie potvrdzujúce informácie.

               (13)

               Vykonávacie nariadenie (EÚ) č. 540/2011 by sa preto malo zodpovedajúcim spôsobom zmeniť.

               (14)

               Zistilo sa, že ošetrené semená predstavujú pre včely riziko v prípade niektorých plodín najmä pri vystavení prostredníctvom prachu alebo požití rezíduí v kontaminovanom peli a nektári a v prípade kukurice pri vystavení gutačným výlučkom. Vzhľadom na tieto riziká spojené s používaním ošetrených semien, používanie semien ošetrených prípravkami na ochranu rastlín s obsahom klotianidínu, tiametoxámu alebo imidaklopridu a ich uvádzanie na trh by malo byť zakázané v prípade semien plodín atraktívnych pre včely a v prípade semien obilnín okrem zimných obilnín a semien používaných v skleníkoch.

               (15)

               Členským štátom by sa mal poskytnúť potrebný čas, aby mohli odobrať povolenia prípravkov na ochranu rastlín s obsahom klotianidínu, tiametoxámu alebo imidaklopridu.

               (16)

               Pokiaľ ide o prípravky na ochranu rastlín s obsahom klotianidínu, tiametoxámu alebo imidaklopridu, v prípade ktorých členské štáty v súlade s článkom 46 nariadenia (ES) č. 1107/2009 udeľujú akékoľvek obdobie odkladu, toto obdobie by malo uplynúť najneskôr 30. novembra 2013. Do dvoch rokov odo dňa nadobudnutia účinnosti tohto nariadenia začne Komisia bez zbytočného odkladu skúmanie nových vedeckých informácií, ktoré dostane.

               (17)

               V článku 36 ods. 3 nariadenia (ES) č. 1107/2009 sa stanovuje, že členské štáty môžu za určitých okolností prijať ďalšie opatrenia na zníženie rizika alebo obmedzenia uvádzania na trh alebo používania prípravkov na ochranu rastlín s obsahom klotianidínu, tiametoxámu alebo imidaklopridu. Pokiaľ ide o uvádzanie na trh alebo používanie semien ošetrených prípravkami na ochranu rastlín s obsahom klotianidínu, tiametoxámu alebo imidaklopridu, v nariadení (ES) č. 1107/2009 sa stanovuje, že členské štáty môžu prijať núdzové opatrenia podľa článku 71 uvedeného nariadenia.

               (18)

               Zákaz uvádzania ošetrených semien na trh by sa mal uplatňovať až od 1. decembra 2013, aby sa poskytlo dostatočné prechodné obdobie. Vnútroštátne predbežné ochranné opatrenia, ktoré už boli prijaté podľa článku 71 nariadenia (ES) č. 1107/2009, sa môžu zachovať do uvedeného dňa v súlade s článkom 71 ods. 3 uvedeného nariadenia.

               (19)

               Semená ošetrené prípravkami na ochranu rastlín s obsahom klotianidínu, tiametoxámu alebo imidaklopridu, ktoré podliehajú obmedzeniam uvedeným v článku 1 tohto nariadenia, sa môžu používať na vykonávanie pokusov alebo testov na účely výskumu alebo vývoja podľa článku 54 nariadenia (ES) č. 1107/2009.

               (20)

               Stály výbor pre potravinový reťazec a zdravie zvierat nevydal stanovisko. Vykonávací akt sa považoval za potrebný a predseda predložil návrh vykonávacieho aktu odvolaciemu výboru na ďalšie prerokovanie. Odvolací výbor nevydal stanovisko,

         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou I k tomuto nariadeniu.
   Článok 2
   Zákaz uvádzania ošetrených semien na trh
   Semená plodín uvedených v prílohe II, ktoré boli ošetrené prípravkami na ochranu rastlín s obsahom klotianidínu, tiametoxámu alebo imidaklopridu, sa nesmú používať ani uvádzať na trh s výnimkou semien používaných v skleníkoch.
   Článok 3
   Prechodné opatrenia
   Členské štáty v súlade s nariadením (ES) č. 1107/2009 v prípade potreby zmenia alebo odoberú existujúce povolenia prípravkov na ochranu rastlín s obsahom klotianidínu, tiametoxámu alebo imidaklopridu ako účinnej látky do 30. septembra 2013.
   Článok 4
   Obdobie odkladu
   Akékoľvek obdobie odkladu udelené členskými štátmi v súlade s článkom 46 nariadenia (ES) č. 1107/2009 musí byť čo najkratšie a uplynie najneskôr 30. novembra 2013.
   Článok 5
   Nadobudnutie účinnosti
   Toto nariadenie nadobúda účinnosť a uplatňuje sa dňom nasledujúcim po jeho uverejnení v Úradnom vestníku Európskej únie.

   Článok 2 sa však uplatňuje od 1. decembra 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. mája 2013

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Ú. v. ES L 230, 19.8.1991, s. 1.

      (3)  Ú. v. EÚ L 187, 8.7.2006, s. 24.

      (4)  Ú. v. EÚ L 43, 15.2.2007, s. 13.

      (5)  Ú. v. EÚ L 337, 16.12.2008, s. 86.

      (6)  Ú. v. EÚ L 65, 13.3.2010, s. 27.

      (7)  Ú. v. EÚ L 153, 11.6.2011, s. 1.

      (8)  Európsky úrad pre bezpečnosť potravín (European Food Safety Authority); Záver z partnerského preskúmania účinnej látky klotianidín z hľadiska hodnotenia rizika pesticídov pre včely. Vestník EFSA (EFSA Journal) 2013; 11(1):3066. [58 s.] doi:10.2903/j.efsa.2013.3066.
   Záver z partnerského preskúmania účinnej látky imidakloprid z hľadiska hodnotenia rizika pesticídov pre včely. Vestník EFSA (EFSA Journal) 2013; 11(1):3068. [55 s] doi:10.2903/j.efsa.2013.
   Záver z partnerského preskúmania účinnej látky tiametoxám z hľadiska hodnotenia rizika pesticídov pre včely. Vestník EFSA (EFSA Journal) 2013; 11(1):3067. [68 s] doi:10.2903/j.efsa.2013.3067. K dispozícii online: www.efsa.europa.eu/efsajournal.htm.

      PRÍLOHA I

         Zmeny prílohy k vykonávaciemu nariadeniu (EÚ) č. 540/2011

                  1.

                  Stĺpec „Osobitné ustanovenia“ v riadku 121 týkajúcom sa klotianidínu v časti A prílohy k vykonávaciemu nariadeniu (EÚ) č. 540/2011 sa nahrádza takto:
                  „ČASŤ A
                  Môžu sa povoliť len profesionálne použitia ako insekticíd.
                  Použitia na ošetrovanie osiva alebo pôdy sa nepovoľujú v prípade týchto obilnín, keď sa takéto obilniny sejú od januára do júna:
                  jačmeň, proso, ovos, ryža, raž, cirok, tritikale, pšenica.
                  Ošetrovanie listov sa nepovoľuje v prípade týchto obilnín:
                  jačmeň, proso, ovos, ryža, raž, cirok, tritikale, pšenica.
                  Použitia na ošetrovanie osiva alebo pôdy alebo aplikácia na listy sa nepovoľuje v prípade týchto plodín s výnimkou použití v skleníkoch a s výnimkou ošetrovania listov po kvitnutí:

                              lucerna (alfalfa) (Medicago sativa)

                              mandle (Prunus amygdalus; P. communis; Amygdalus communis)

                              aníz (Pimpinella anisum); badián alebo hviezdicový aníz (Illicium verum); korenistá rasca (Carum carvi); koriander (Coriandrum sativum); rasca (Cuminum cyminum); fenikel (Foeniculum vulgare); borievky (Juniperus communis)

                              jablká (Malus pumila; M. sylvestris; M. communis; Pyrus malus)

                              marhule (Prunus armeniaca)

                              avokáda (Persea americana)

                              banány (Musa sapientum; M. cavendishii; M. nana)

                              fazule (Phaseolus spp.)

                              černice (Rubus fruticosus)

                              čučoriedky, európska čučoriedka, divá čučoriedka, čučoriedka (Vaccinium myrtilluss); americká čučoriedka (V. corymbosum)

                              bôb, konský bôb (Vicia faba var. major; var. equina; var. minor)

                              pohánka (Fagopyrum esculentum)

                              karoby, rohovník obyčajný, svätojánsky chlieb (Ceratonia siliqua)

                              ricínové semená (Ricinus communis)

                              čerešne (Prunus avium)

                              jedlé gaštany (Castanea spp.)

                              cícer (Cicer arietinum)

                              papriky čili (Capsicum frutescens; C. annuum); nové korenie, jamajské korenie (Pimenta officinalis)

                              ďateliny (Trifolium spp.)

                              káva (Coffea spp. arabica, robusta, liberica)

                              bavlna (Gossypium spp.)

                              vigna (cowpeas), vigna čínska (Vigna unguiculata)

                              brusnice (Vaccinium macrocarpon); európske brusnice (Vaccinum oxycoccus)

                              uhorky šalátové (Cucumis sativus)

                              čierne ríbezle (Ribes nigrum); červené a biele (R. rubrum)

                              datle (Phoenix dactylifera)

                              baza čierna (Sambucus nigra)

                              egreše (Ribes uva-crispa)

                              grapefruit (C. paradisi)

                              hrozno (Vitis vinifera)

                              podzemnica olejná/arašidy (Arachis hypogea)

                              lieskové orechy (Corylus avellana)

                              konope (Cannabis sativa)

                              ruža vráskavá (Rosa rugosa)

                              kivi (Actinidia chinensis)

                              strukoviny: ľadenec rožkatý (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); vičenec (hedysárum) (Onobrychis sativa); sekernica vencová (Hedysarum coronarium)

                              citróny a limety: citrón (Citrus limon); kyslá limeta (C. aurantiifolia); sladká limeta (C. limetta)

                              šošovica (Lens esculenta; Ervum lens)

                              ľanové semená (Linum usitatissimum)

                              vlčí bôb (Lupinus spp.)

                              kukurica (Zea mays)

                              melónové semená (Cucumis melo)

                              horčičné semená: horčica biela (Brassica alba; B. hirta; Sinapis alba); horčica čierna (Brassica nigra; Sinapis nigra)

                              okra (Abelmoschus esculentus); gombo (Hibiscus esculentus)

                              olivy (Olea europaea)

                              pomaranče, sladké pomaranče (Citrus sinensis); horký pomaranč (C. aurantium)

                              broskyne a nektárinky (Prunus persica; Amygdalus persica; Persica laevis)

                              hrušky (Pyrus communis)

                              hrach: hrach siaty záhradný (Pisum sativum): hrach siaty roľný (P. arvense)

                              mäta pieporná (Mentha spp.: M. piperita)

                              tomely (Diospyros kaki: D. virginiana)

                              pistácie (Pistacia vera)

                              slivky a trnky: zelené ringloty, mirabelky, damson (Prunus domestica); trnky (P. spinosa)

                              makové semená (Papaver somniferum)

                              tekvice a dyne (Cucurbita spp.)

                              rimbaba (Chrysanthemum cinerariifolium)

                              duly (Cydonia oblonga; C. vulgaris; C. japonica)

                              semená repky olejnej (Brassica napus var. oleifera)

                              maliny (Rubus idaeus)

                              požltové semená (Carthamus tinctorius)

                              seradela/vtáčia noha siata (Ornithopus sativus)

                              sezamové semená (Sesamum indicum)

                              sójové bôby (Glycine soja)

                              korenie: bobkový list (Laurus nobilis); semená kôpru (Anethum graveolens); semená senovky gréckej (Trigonella foenumgraecum); šafran (Crocus sativus); tymián (Thymus vulgaris); kurkuma (Curcuma longa)

                              jahody (Fragaria spp.)

                              slnečnicové semená (Helianthus annuus)

                              tangerínky (Citrus tangerina); mandarínky (Citrus reticulata), klementínky (C. unshiu);

                              kapusta poľná pravá a olejnatá (Brassica rapa var. rapifera a oleifera spp.)

                              vika: vika hrachorovitá/vika siata (Vicia sativa)

                              hadomor španielsky (Scorzonera hispanica)

                              vlašské orechy (Jugland spp.: J. regia)

                              vodové melóny (Citrullus vulgaris)

                              okrasné rastliny kvitnúce v roku, v ktorom sa vykonáva ošetrenie.

                        ČASŤ B
                  Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o klotianidíne dokončenej 27. januára 2006 Stálym výborom pre potravinový reťazec a zdravie zvierat, a najmä jej dodatky I a II, a závery dodatku k revíznej správe o klotianidíne dokončenej Stálym výborom pre potravinový reťazec a zdravie zvierat 15. marca 2013.
                  Pri tomto celkovom hodnotení venujú členské štáty osobitnú pozornosť:

                              —

                              ochrane podzemných vôd, ak sa účinná látka používa v oblastiach s citlivými pôdnymi a/alebo klimatickými podmienkami,

                              —

                              riziku pre vtáky a cicavce živiace sa zrnom, ak sa látka používa ako prípravok na ošetrenie semien.

                        Členské štáty sa uistia, že:

                              —

                              sa pokrývanie osiva vykonáva iba v profesionálnych zariadeniach vybavených na ošetrovanie osiva. V týchto zariadeniach sa musia používať najlepšie dostupné techniky, aby sa zabezpečila minimalizácia rozptylu prachu počas aplikácie na osivo, skladovania a prepravy,

                              —

                              na výsadbu sa použije vhodné zariadenie na zabezpečenie vysokého stupňa zapracovania do pôdy, minimalizácie strát a minimalizácie rozptylu prachu,

                              —

                              podmienky udelenia povolenia zahŕňajú, ak je to vhodné, opatrenia na zmiernenie rizika v záujme ochrany včiel,

                              —

                              boli v prípade potreby a vhodným spôsobom iniciované monitorovacie programy na overenie skutočného vystavenia včiel účinkom klotianidínu v oblastiach, ktoré vo veľkej miere využívajú včely na hľadanie potravy alebo včelári.

                        V podmienkach používania sa podľa potreby uvádzajú opatrenia na zníženie rizika.
                  Oznamovateľ predloží potvrdzujúce informácie, pokiaľ ide o:

                              a)

                              riziko pre iné opeľovače ako medonosné včely;

                              b)

                              riziko pre medonosné včely, ktoré pri hľadaní potravy prichádzajú do styku s nektárom alebo peľom v nasledujúcich plodinách;

                              c)

                              možnosť absorpcie do kvitnúcej buriny cez korene;

                              d)

                              riziko pre medonosné včely, ktoré sa kŕmia medovicou vylúčenou hmyzom;

                              e)

                              možnosť vystavenia gutácii a akútne a dlhodobé riziko pre prežitie a rozvoj včelstiev a riziko pre včelie larvy vyplývajúce z takého vystavenia;

                              f)

                              možnosť vystavenia úletu prachu po výsadbe a akútne a dlhodobé riziko pre prežitie a rozvoj včelstiev a riziko pre včelie larvy vyplývajúce z takého vystavenia;

                              g)

                              akútne a dlhodobé riziko pre prežitie a rozvoj včelstiev a riziko pre včelie larvy v prípade medonosných včiel, ktoré požili kontaminovaný nektár a peľ.

                        Oznamovateľ predloží tieto informácie Komisii, členským štátom a úradu do 31. decembra 2014.“

                  2.

                  Stĺpec „Osobitné ustanovenia“ v riadku 140 týkajúcom sa tiametoxámu v časti A prílohy k vykonávaciemu nariadeniu (EÚ) č. 540/2011 sa nahrádza takto:
                  „ČASŤ A
                  Môžu sa povoliť len profesionálne použitia ako insekticíd.
                  Použitia na ošetrovanie osiva alebo pôdy sa nepovoľujú v prípade týchto obilnín, keď sa takéto obilniny sejú od januára do júna:
                  jačmeň, proso, ovos, ryža, raž, cirok, tritikale, pšenica.
                  Ošetrovanie listov sa nepovoľuje v prípade týchto obilnín:
                  jačmeň, proso, ovos, ryža, raž, cirok, tritikale, pšenica.
                  Použitia na ošetrovanie osiva alebo pôdy alebo aplikácia na listy sa nepovoľuje v prípade týchto plodín s výnimkou použití v skleníkoch a s výnimkou ošetrovania listov po kvitnutí:

                              lucerna (alfalfa) (Medicago sativa)

                              mandle (Prunus amygdalus; P. communis; Amygdalus communis)

                              aníz (Pimpinella anisum); badián alebo hviezdicový aníz (Illicium verum); korenistá rasca (Carum carvi); koriander (Coriandrum sativum); rasca (Cuminum cyminum); fenikel (Foeniculum vulgare); borievky (Juniperus communis)

                              jablká (Malus pumila; M. sylvestris; M. communis; Pyrus malus)

                              marhule (Prunus armeniaca)

                              avokáda (Persea americana)

                              banány (Musa sapientum; M. cavendishii; M. nana)

                              fazule (Phaseolus spp.)

                              černice (Rubus fruticosus)

                              čučoriedky, európska čučoriedka, divá čučoriedka, čučoriedka (Vaccinium myrtilluss); americká čučoriedka (V. corymbosum)

                              bôb, konský bôb (Vicia faba var. major; var. equina; var. minor)

                              pohánka (Fagopyrum esculentum)

                              karoby, rohovník obyčajný, svätojánsky chlieb (Ceratonia siliqua)

                              ricínové semená (Ricinus communis)

                              čerešne (Prunus avium)

                              jedlé gaštany (Castanea spp.)

                              cícer (Cicer arietinum)

                              papriky čili (Capsicum frutescens; C. annuum); nové korenie, jamajské korenie (Pimenta officinalis)

                              ďateliny (Trifolium spp.)

                              káva (Coffea spp. arabica, robusta, liberica)

                              bavlna (Gossypium spp.)

                              vigna (cowpeas), vigna čínska (Vigna unguiculata)

                              brusnice (Vaccinium macrocarpon); európske brusnice (Vaccinum oxycoccus)

                              uhorky šalátové (Cucumis sativus)

                              čierne ríbezle (Ribes nigrum); červené a biele (R. rubrum)

                              datle (Phoenix dactylifera)

                              baza čierna (Sambucus nigra)

                              egreše (Ribes uva-crispa)

                              grapefruit (C. paradisi)

                              hrozno (Vitis vinifera)

                              podzemnica olejná/arašidy (Arachis hypogea)

                              lieskové orechy (Corylus avellana)

                              konope (Cannabis sativa)

                              ruža vráskavá (Rosa rugosa)

                              kivi (Actinidia chinensis)

                              strukoviny: ľadenec rožkatý (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); hedysárum, vičenec (Onobrychis sativa); sekernica vencová (Hedysarum coronarium)

                              citróny a limety: citrón (Citrus limon); kyslá limeta (C. aurantiifolia); sladká limeta (C. limetta)

                              šošovica (Lens esculenta; Ervum lens)

                              ľanové semená (Linum usitatissimum)

                              vlčí bôb (Lupinus spp.)

                              kukurica (Zea mays)

                              melónové semená (Cucumis melo)

                              horčičné semená: horčica biela (Brassica alba; B. hirta; Sinapis alba); horčica čierna (Brassica nigra; Sinapis nigra)

                              okra/(Abelmoschus esculentus); gombo (Hibiscus esculentus)

                              olivy (Olea europaea)

                              pomaranče, sladké pomaranče (Citrus sinensis); horký pomaranč (C. aurantium)

                              broskyne a nektárinky (Prunus persica; Amygdalus persica; Persica laevis)

                              hrušky (Pyrus communis)

                              hrach: hrach siaty záhradný (Pisum sativum): hrach siaty roľný (P. arvense)

                              mäta pieporná (Mentha spp.: M. piperita)

                              tomely (Diospyros kaki: D. virginiana)

                              pistácie (Pistacia vera)

                              slivky a trnky: zelené ringloty, mirabelky, damson (Prunus domestica); trnky (P. spinosa)

                              makové semená (Papaver somniferum)

                              tekvice a dyne (Cucurbita spp.)

                              rimbaba (Chrysanthemum cinerariifolium)

                              duly (Cydonia oblonga; C. vulgaris; C. japonica)

                              semená repky olejnej (Brassica napus var. oleifera)

                              maliny (Rubus idaeus)

                              požltové semená (Carthamus tinctorius)

                              seradela/vtáčia noha siata (Ornithopus sativus)

                              sezamové semená (Sesamum indicum)

                              sójové bôby (Glycine soja)

                              korenie: bobkový list (Laurus nobilis); semená kôpru (Anethum graveolens); semená senovky gréckej (Trigonella foenumgraecum); šafran (Crocus sativus); tymián (Thymus vulgaris); kurkuma (Curcuma longa)

                              jahody (Fragaria spp.)

                              slnečnicové semená (Helianthus annuus)

                              tangerínky (Citrus tangerina); mandarínky (Citrus reticulata); klementínky (C. unshiu);

                              kapusta poľná pravá a olejnatá (Brassica rapa var. rapifera a oleifera spp.)

                              vika: vika hrachorovitá/vika siata (Vicia sativa)

                              hadomor španielsky (Scorzonera hispanica)

                              vlašské orechy (Jugland spp.: J. regia)

                              vodové melóny (Citrullus vulgaris)

                              okrasné rastliny kvitnúce v roku, v ktorom sa vykonáva ošetrenie.

                        ČASŤ B
                  Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o tiametoxám dokončenej 14. júla 2006 Stálym výborom pre potravinový reťazec a zdravie zvierat, a najmä jej dodatky I a II, a závery dodatku k revíznej správe o tiametoxám dokončenej Stálym výborom pre potravinový reťazec a zdravie zvierat 15. marca 2013.
                  Pri tomto celkovom hodnotení musia členské štáty venovať osobitnú pozornosť:

                              —

                              možnosti znečistenia podzemných vôd, najmä touto účinnou látkou a jej metabolitmi NOA 459602, SYN 501406 a CGA 322704, ak sa účinná látka používa v oblastiach s citlivými pôdnymi a/alebo klimatickými podmienkami,

                              —

                              ochrane vodných organizmov,

                              —

                              dlhodobému riziku pre drobné bylinožravce, ak sa látka používa na ošetrovanie osiva.

                        Členské štáty sa uistia, že:

                              —

                              sa pokrývanie osiva vykonáva iba v profesionálnych zariadeniach vybavených na ošetrovanie osiva. V týchto zariadeniach sa musia používať najlepšie dostupné techniky, aby sa zabezpečila minimalizácia rozptylu prachu počas aplikácie na osivo, skladovania a prepravy,

                              —

                              na výsadbu sa použije vhodné zariadenie na zabezpečenie vysokého stupňa zapracovania do pôdy, minimalizácie strát a minimalizácie rozptylu prachu,

                              —

                              podmienky udelenia povolenia zahŕňajú, ak je to vhodné, opatrenia na zmiernenie rizika v záujme ochrany včiel,

                              —

                              boli v prípade potreby a vhodným spôsobom iniciované monitorovacie programy na overenie skutočného vystavenia včiel účinkom tiametoxámu v oblastiach, ktoré vo veľkej miere využívajú včely na hľadanie potravy alebo včelári.

                        V podmienkach používania sa podľa potreby uvádzajú opatrenia na zníženie rizika.
                  Oznamovateľ predloží potvrdzujúce informácie, pokiaľ ide o:

                              a)

                              riziko pre iné opeľovače ako včely;

                              b)

                              riziko pre medonosné včely, ktoré pri hľadaní potravy prichádzajú do styku s nektárom alebo peľom v nasledujúcich plodinách;

                              c)

                              možnosť absorpcie do kvitnúcej buriny cez korene;

                              d)

                              riziko pre medonosné včely, ktoré sa kŕmia medovicou vylúčenou hmyzom;

                              e)

                              možnosť vystavenia gutácii a akútne a dlhodobé riziko pre prežitie a rozvoj včelstiev a riziko pre včelie larvy vyplývajúce z takého vystavenia;

                              f)

                              možnosť vystavenia úletu prachu po výsadbe a akútne a dlhodobé riziko pre prežitie a rozvoj včelstiev a riziko pre včelie larvy vyplývajúce z takého vystavenia;

                              g)

                              akútne a dlhodobé riziko pre prežitie a rozvoj včelstiev a riziko pre včelie larvy v prípade medonosných včiel, ktoré požili kontaminovaný nektár a peľ.

                        Oznamovateľ predloží tieto informácie Komisii, členským štátom a úradu do 31. decembra 2014.“

                  3.

                  Stĺpec „Osobitné ustanovenia“ v riadku 216 týkajúcom sa imidaklopridu v časti A prílohy k vykonávaciemu nariadeniu (EÚ) č. 540/2011 sa nahrádza takto:
                  „ČASŤ A
                  Môžu sa povoliť len profesionálne použitia ako insekticíd.
                  Použitia na ošetrovanie osiva alebo pôdy sa nepovoľujú v prípade týchto obilnín, keď sa takéto obilniny sejú od januára do júna:
                  jačmeň, proso, ovos, ryža, raž, cirok, tritikale, pšenica.
                  Ošetrovanie listov sa nepovoľuje v prípade týchto obilnín:
                  jačmeň, proso, ovos, ryža, raž, cirok, tritikale, pšenica.
                  Použitia na ošetrovanie osiva alebo pôdy alebo aplikácia na listy sa nepovoľuje v prípade týchto plodín s výnimkou použití v skleníkoch a s výnimkou ošetrovania listov po kvitnutí:

                              lucerna (alfalfa) (Medicago sativa)

                              mandle (Prunus amygdalus; P. communis; Amygdalus communis)

                              aníz (Pimpinella anisum); badián alebo hviezdicový aníz (Illicium verum); korenistá rasca (Carum carvi); koriander (Coriandrum sativum); rasca (Cuminum cyminum); fenikel (Foeniculum vulgare); borievky (Juniperus communis)

                              jablká (Malus pumila; M. sylvestris; M. communis; Pyrus malus)

                              marhule (Prunus armeniaca)

                              avokáda (Persea americana)

                              banány (Musa sapientum; M. cavendishii; M. nana)

                              fazule (Phaseolus spp.)

                              černice (Rubus fruticosus)

                              čučoriedky, európska čučoriedka, divá čučoriedka, čučoriedka (Vaccinium myrtilluss); americká čučoriedka (V. corymbosum)

                              bôb, konský bôb (Vicia faba var. major; var. equina; var. minor)

                              pohánka (Fagopyrum esculentum)

                              karoby, rohovník obyčajný, svätojánsky chlieb (Ceratonia siliqua)

                              ricínové semená (Ricinus communis)

                              čerešne (Prunus avium)

                              jedlé gaštany (Castanea spp.)

                              cícer (Cicer arietinum)

                              papriky čili (Capsicum frutescens; C. annuum); nové korenie, jamajské korenie (Pimenta officinalis)

                              ďateliny (Trifolium spp.)

                              káva (Coffea spp. arabica, robusta, liberica)

                              bavlna (Gossypium spp.)

                              vigna (cowpeas), vigna čínska (Vigna unguiculata)

                              brusnice (Vaccinium macrocarpon); európske brusnice (Vaccinum oxycoccus)

                              uhorky šalátové (Cucumis sativus)

                              čierne ríbezle (Ribes nigrum); červené a biele (R. rubrum)

                              datle (Phoenix dactylifera)

                              baza čierna (Sambucus nigra)

                              egreše (Ribes uva-crispa)

                              grapefruit (C. paradisi)

                              hrozno (Vitis vinifera)

                              podzemnica olejná/arašidy (Arachis hypogea)

                              lieskové orechy (Corylus avellana)

                              konope (Cannabis sativa)

                              ruža vráskavá (Rosa rugosa)

                              kivi (Actinidia chinensis)

                              strukoviny: ľadenec rožkatý (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); hedysárum, vičenec (Onobrychis sativa); sekernica vencová (Hedysarum coronarium)

                              citróny a limety: citrón (Citrus limon); kyslá limeta (C. aurantiifolia); sladká limeta (C. limetta)

                              šošovica (Lens esculenta; Ervum lens)

                              ľanové semená (Linum usitatissimum)

                              vlčí bôb (Lupinus spp.)

                              kukurica (Zea mays)

                              melónové semená (Cucumis melo)

                              horčičné semená: horčica biela (Brassica alba; B. hirta; Sinapis alba); horčica čierna (Brassica nigra; Sinapis nigra)

                              okra (Abelmoschus esculentus); gombo (Hibiscus esculentus)

                              olivy (Olea europaea)

                              pomaranče, sladké pomaranče (Citrus sinensis); horký pomaranč (C. aurantium)

                              broskyne a nektárinky (Prunus persica; Amygdalus persica; Persica laevis)

                              hrušky (Pyrus communis)

                              hrach: hrach siaty záhradný (Pisum sativum): hrach siaty roľný (P. arvense)

                              mäta pieporná (Mentha spp.: M. piperita)

                              tomely (Diospyros kaki: D. virginiana)

                              pistácie (Pistacia vera)

                              slivky a trnky: zelené ringloty, mirabelky, damson (Prunus domestica); trnky (P. spinosa)

                              makové semená (Papaver somniferum)

                              tekvice a dyne (Cucurbita spp.)

                              rimbaba (Chrysanthemum cinerariifolium)

                              duly (Cydonia oblonga; C. vulgaris; C. japonica)

                              semená repky olejnej (Brassica napus var. oleifera)

                              maliny (Rubus idaeus)

                              požltové semená (Carthamus tinctorius)

                              seradela/vtáčia noha siata (Ornithopus sativus)

                              sezamové semená (Sesamum indicum)

                              sójové bôby (Glycine soja)

                              korenie: bobkový list (Laurus nobilis); semená kôpru (Anethum graveolens); semená senovky gréckej (Trigonella foenumgraecum); šafran (Crocus sativus); tymián (Thymus vulgaris); kurkuma (Curcuma longa)

                              jahody (Fragaria spp.)

                              slnečnicové semená (Helianthus annuus)

                              tangerínky (Citrus tangerina); mandarínky (Citrus reticulata), klementínky (C. unshiu);

                              kapusta poľná pravá a olejnatá (Brassica rapa var. rapifera a oleifera spp.)

                              vika: vika hrachorovitá/vika siata (Vicia sativa)

                              hadomor španielsky (Scorzonera hispanica)

                              vlašské orechy (Jugland spp.: J. regia)

                              vodové melóny (Citrullus vulgaris)

                              okrasné rastliny kvitnúce v roku, v ktorom sa vykonáva ošetrenie.

                        ČASŤ B
                  Pri posudzovaní žiadostí o povolenie prípravkov na ochranu rastlín s obsahom imidaklopridu musia členské štáty venovať osobitnú pozornosť kritériám v článku 4 ods. 3 nariadenia (ES) č. 1107/2009 a zabezpečiť, aby pred udelením povolenia boli poskytnuté všetky potrebné údaje a informácie.
                  Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o imidaklopride dokončenej 26. septembra 2008 Stálym výborom pre potravinový reťazec a zdravie zvierat, a najmä jej dodatky I a II, a závery dodatku k revíznej správe o tiametoxáme dokončenej Stálym výborom pre potravinový reťazec a zdravie zvierat 15. marca 2013.
                  Pri tomto celkovom hodnotení musia členské štáty venovať osobitnú pozornosť:

                              —

                              bezpečnosti operátorov a pracovníkov a zabezpečiť, aby v podmienkach používania bolo predpísané používanie vhodných osobných ochranných pomôcok,

                              —

                              vplyvu na vodné organizmy, necieľové článkonožce, dážďovky, iné pôdne makroorganizmy, pričom musia zabezpečiť, aby v podmienkach povolenia boli podľa potreby uvedené opatrenia na zníženie rizika.

                        Členské štáty sa uistia, že:

                              —

                              sa pokrývanie osiva vykonáva iba v profesionálnych zariadeniach vybavených na ošetrovanie osiva. V týchto zariadeniach sa musia používať najlepšie dostupné techniky, aby sa zabezpečila minimalizácia rozptylu prachu počas aplikácie na osivo, skladovania a prepravy,

                              —

                              na výsadbu sa použije vhodné zariadenie na zabezpečenie vysokého stupňa zapracovania do pôdy, minimalizácie strát a minimalizácie rozptylu prachu,

                              —

                              podmienky udelenia povolenia zahŕňajú, ak je to vhodné, opatrenia na zmiernenie rizika v záujme ochrany včiel,

                              —

                              boli v prípade potreby a vhodným spôsobom iniciované monitorovacie programy na overenie skutočného vystavenia včiel účinkom imidaklopridu v oblastiach, ktoré vo veľkej miere využívajú včely na hľadanie potravy alebo včelári.

                        V podmienkach používania sa podľa potreby uvádzajú opatrenia na zníženie rizika.
                  Oznamovateľ predloží potvrdzujúce informácie, pokiaľ ide o:

                              a)

                              riziko pre iné opeľovače ako včely;

                              b)

                              riziko pre medonosné včely, ktoré pri hľadaní potravy prichádzajú do styku s nektárom alebo peľom v nasledujúcich plodinách;

                              c)

                              možnosť absorpcie do kvitnúcej buriny cez korene;

                              d)

                              riziko pre medonosné včely, ktoré sa kŕmia medovicou vylúčenou hmyzom;

                              e)

                              možnosť vystavenia gutácii a akútne a dlhodobé riziko pre prežitie a rozvoj včelstiev a riziko pre včelie larvy vyplývajúce z takého vystavenia;

                              f)

                              možnosť vystavenia úletu prachu po výsadbe a akútne a dlhodobé riziko pre prežitie a rozvoj včelstiev a riziko pre včelie larvy vyplývajúce z takého vystavenia;

                              g)

                              akútne a dlhodobé riziko pre prežitie a rozvoj včelstiev a riziko pre včelie larvy v prípade medonosných včiel, ktoré požili kontaminovaný nektár a peľ.

                        Oznamovateľ predloží tieto informácie Komisii, členským štátom a úradu do 31. decembra 2014.“

      PRÍLOHA II

         Zoznam semien, ako sa uvádza v článku 2

      Semená ošetrované prípravkami na ochranu rastlín s obsahom klotianidínu, tiametoxámu alebo imidaklopridu, ktorých používanie a uvádzanie na trh sa zakazuje:

                  jačmeň, proso, ovos, ryža, raž, cirok, tritikale, pšenica, a to keď sa takéto obilniny sejú od januára do júna.

                  lucerna (alfalfa) (Medicago sativa)

                  aníz (Pimpinella anisum); badián alebo hviezdicový aníz (Illicium verum); korenistá rasca (Carum carvi); koriander (Coriandrum sativum); rasca (Cuminum cyminum); fenikel (Foeniculum vulgare); borievky (Juniperus communis)

                  fazule (Phaseolus spp.)

                  bôb, konský bôb (Vicia faba var. major; var. equina; var. minor)

                  pohánka (Fagopyrum esculentum)

                  ricínové semená (Ricinus communis)

                  cícer (Cicer arietinum)

                  papriky čili (Capsicum frutescens; C. annuum); nové korenie, jamajské korenie (Pimenta officinalis)

                  ďateliny (Trifolium spp.) káva (Coffea spp. arabica, robusta, liberica)

                  bavlna (Gossypium spp.)

                  vigna (cowpeas), vigna čínska (Vigna unguiculata)

                  uhorky šalátové (Cucumis sativus)

                  podzemnica olejná/arašidy (Arachis hypogaea)

                  konope (Cannabis sativa)

                  strukoviny: ľadenec rožkatý (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); hedysárum, vičenec (Onobrychis sativa); sekernica vencová (Hedysarum coronarium)

                  šošovica (Lens esculenta; Ervum lens)

                  ľanové semená (Linum usitatissimum)

                  vlčí bôb (Lupinus spp.)

                  kukurica (Zea mays)

                  melónové semená (Cucumis melo)

                  horčičné semená: horčica biela (Brassica alba; B. hirta; Sinapis alba); horčica čierna (Brassica nigra; Sinapis nigra)

                  okra (Abelmoschus esculentus); gombo (Hibiscus esculentus)

                  hrach: hrach siaty záhradný (Pisum sativum): hrach siaty roľný (P. arvense)

                  mäta pieporná (Mentha spp.: M. piperita)

                  makové semená (Papaver somniferum)

                  tekvice a dyne (Cucurbita spp.)

                  rimbaba (Chrysanthemum cinerariifolium)

                  semená repky olejnej (Brassica napus var. oleifera)

                  požltové semená (Carthamus tinctorius)

                  sezamové semená (Sesamum indicum)

                  sójové bôby (Glycine soja)

                  korenie: bobkový list (Laurus nobilis); semená kôpru (Anethum graveolens); semená senovky gréckej (Trigonella foenumgraecum); šafran (Crocus sativus); tymián (Thymus vulgaris); kurkuma (Curcuma longa)

                  jahody (Fragaria spp.)

                  slnečnicové semená (Helianthus annuus)

                  kapusta poľná pravá a olejnatá (Brassica rapa var. rapifera a oleifera spp.)

                  vika: vika hrachorovitá/vika siata (Vicia sativa)

                  vodové melóny (Citrullus vulgaris)

                  okrasné rastliny kvitnúce v roku, v ktorom sa vykonáva ošetrenie.


title: Vykonávacie nariadenie Komisie (EÚ) č. 151/2014 z  18. februára 2014 , ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka kyselina S-abscisová a ktorým sa mení príloha k vykonávaciemu nariadeniu Komisie (EÚ) č. 540/2011  Text s významom pre EHP

text:
               19.2.2014

               SK

               Úradný vestník Európskej únie

               L 48/1

      VYKONÁVACIE NARIADENIE KOMISIE (EÚ) č. 151/2014
   z 18. februára 2014,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka kyselina S-abscisová a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 78 ods. 2,
   keďže:

               (1)

               Pokiaľ ide o postup a podmienky schvaľovania, je potrebné v súlade s článkom 80 ods. 1 písm. a) nariadenia (ES) č. 1107/2009 uplatňovať smernicu Rady 91/414/EHS (2) na účinné látky, pre ktoré sa prijalo rozhodnutie v súlade s článkom 6 ods. 3 uvedenej smernice pred 14. júnom 2011. V prípade kyseliny S-abscisovej sú vykonávacím rozhodnutím Komisie 2011/253/EÚ (3) splnené podmienky uvedené v článku 80 ods. 1 písm. a) nariadenia (ES) č. 1107/2009.

               (2)

               V súlade s článkom 6 ods. 2 smernice 91/414/EHS bola Holandsku 9. decembra 2010 doručená žiadosť od spoločnosti Sumitomo Chemical Agro Europe SAS o zaradenie účinnej látky kyselina S-abscisová do prílohy I k smernici 91/414/EHS. Vykonávacím rozhodnutím 2011/253/EÚ sa potvrdilo, že dokumentácia je „úplná“ v tom zmysle, že v zásade spĺňa požiadavky na údaje a informácie stanovené v prílohách II a III k smernici 91/414/EHS.

               (3)

               Pokiaľ ide o použitia navrhované žiadateľom, účinky tejto účinnej látky na ľudské zdravie, zdravie zvierat a životné prostredie boli zhodnotené v súlade s ustanoveniami článku 6 ods. 2 a 4 smernice 91/414/EHS. Určený spravodajský členský štát predložil 21. mája 2012 návrh hodnotiacej správy.

               (4)

               Návrh hodnotiacej správy bol preskúmaný členskými štátmi a Európskym úradom pre bezpečnosť potravín (ďalej len „úrad“). Úrad 23. júla 2013 predložil Komisii závery (4) z hodnotenia rizík účinnej látky kyselina S-abscisová z hľadiska pesticídov. Členské štáty a Komisia preskúmali návrh hodnotiacej správy a závery úradu v rámci Stáleho výboru pre potravinový reťazec a zdravie zvierat a toto preskúmanie uzavreli 13. decembra 2013 vo forme revíznej správy Komisie o kyseline S-abscisovej.

               (5)

               Z rôznych preskúmaní vyplynulo, že od prípravkov na ochranu rastlín s obsahom kyseliny S-abscisovej možno očakávať, že vo všeobecnosti spĺňajú požiadavky stanovené v článku 5 ods. 1 písm. a) a b) a článku 5 ods. 3 smernice 91/414/EHS, najmä vzhľadom na spôsoby použitia, ktoré boli preskúmané a podrobne opísané v revíznej správe Komisie. Preto je vhodné kyselinu S-abscisovú schváliť.

               (6)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však nevyhnutné stanoviť určité podmienky a obmedzenia.

               (7)

               Pred schválením by sa mala poskytnúť primeraná lehota s cieľom umožniť členským štátom a zainteresovaným stranám, aby sa pripravili na splnenie nových požiadaviek vyplývajúcich zo schválenia.

               (8)

               Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by však vzhľadom na špecifickú situáciu spôsobenú prechodom od smernice 91/414/EHS k nariadeniu (ES) č. 1107/2009 malo platiť toto: členským štátom by sa po schválení malo poskytnúť šesťmesačné obdobie, počas ktorého preskúmajú autorizácie prípravkov na ochranu rastlín s obsahom kyseliny S-abscisovej. Členské štáty by podľa potreby mali autorizácie zmeniť, nahradiť alebo zrušiť. Odchylne od uvedenej lehoty by sa mala poskytnúť dlhšia lehota na predloženie a vyhodnotenie úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím v súlade s jednotnými zásadami.

               (9)

               Zo skúseností so zaraďovaním účinných látok hodnotených v rámci nariadenia Komisie (EHS) č. 3600/92 (5) do prílohy I k smernici 91/414/EHS vyplýva, že pri výklade povinností držiteľov existujúcich autorizácií môžu nastať komplikácie, pokiaľ ide o prístup k údajom. Aby sa predišlo ďalším komplikáciám, je podľa všetkého potrebné objasniť povinnosti členských štátov, najmä povinnosť overiť, či držiteľ autorizácie preukáže prístup k dokumentácii, ktorá spĺňa požiadavky stanovené v prílohe II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov autorizácií v porovnaní so smernicami, ktoré boli prijaté doteraz a ktorými sa mení príloha I k uvedenej smernici, alebo s nariadeniami, ktorými sa schvaľujú účinné látky.

               (10)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (6) mala zodpovedajúcim spôsobom zmeniť.

               (11)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Schválenie účinnej látky
   Účinná látka kyselina S-abscisová, bližšie špecifikovaná v prílohe I, sa schvaľuje za podmienok stanovených v uvedenej prílohe.
   Článok 2
   Prehodnotenie prípravkov na ochranu rastlín
   1.   V súlade s nariadením (ES) č. 1107/2009 členské štáty v prípade potreby do 31. decembra 2014 zmenia alebo zrušia existujúce autorizácie prípravkov na ochranu rastlín s obsahom kyseliny S-abscisovej ako účinnej látky.
   Do uvedeného dátumu overia najmä to, či sú splnené podmienky stanovené v prílohe I k tomuto nariadeniu, s výnimkou tých stanovených v stĺpci osobitných ustanovení v uvedenej prílohe, a či držiteľ autorizácie v súlade s podmienkami článku 13 ods. 1 až 4 uvedenej smernice a článku 62 nariadenia (ES) č. 1107/2009 má dokumentáciu spĺňajúcu požiadavky prílohy II k smernici 91/414/EHS alebo k nej má prístup.
   2.   Odchylne od odseku 1 členské štáty opätovne prehodnotia každý autorizovaný prípravok na ochranu rastlín s obsahom kyseliny S-abscisovej buď ako jedinej účinnej látky, alebo jednej z viacerých účinných látok, z ktorých boli všetky najneskôr do 30. júna 2014 uvedené v prílohe k vykonávaciemu nariadeniu (EÚ) č. 540/2011, a to v súlade s jednotnými zásadami stanovenými v článku 29 ods. 6 nariadenia (ES) č. 1107/2009, na základe dokumentácie spĺňajúcej požiadavky prílohy III k smernici 91/414/EHS a s prihliadnutím na stĺpec osobitných ustanovení v prílohe I k tomuto nariadeniu. Na základe tohto hodnotenia určia, či prípravok spĺňa podmienky stanovené v článku 29 ods. 1 nariadenia (ES) č. 1107/2009.
   Po tomto určení členské štáty:

               a)

               v prípade prípravku s obsahom kyseliny S-abscisovej ako jedinej účinnej látky v prípade potreby zmenia alebo zrušia autorizáciu najneskôr do 31. decembra 2015 alebo

               b)

               v prípade prípravku s obsahom kyseliny S-abscisovej ako jednej z viacerých účinných látok v prípade potreby zmenia alebo zrušia autorizáciu najneskôr do 31. decembra 2015 alebo do dátumu určeného na takúto zmenu alebo zrušenie v príslušnom akte alebo aktoch, ktorými sa príslušná látka alebo látky dopĺňajú do prílohy I k smernici 91/414/EHS alebo ktorými sa táto látka alebo látky schvaľujú, podľa toho, čo nastane neskôr.

         Článok 3
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 4
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júla 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. februára 2014

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (3)  Vykonávacie rozhodnutie Komisie 2011/253/EÚ z 26. apríla 2011, ktorým sa v zásade uznáva úplnosť dokumentácie predloženej na podrobné preskúmanie s cieľom možného zaradenia látok metobromurón, kyselina S-abscisová, Bacillus amyloliquefaciens subsp. plantarum D747, Bacillus pumilus QST 2808 a Streptomyces lydicus WYEC 108 do prílohy I k smernici Rady 91/414/EHS (Ú. v. EÚ L 106, 27.4.2011, s. 13).

      (4)  Vestník EFSA (EFSA Journal) (2013) 11(8):3341. K dispozícii online: www.efsa.europa.eu

      (5)  Nariadenie Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 (2) smernice Rady 91/414/EHS o umiestnení na trh prípravkov na ochranu rastlín (Ú. v. ES L 366, 15.12.1992, s. 10).

      (6)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Bežný názov, identifikačné čísla

                  Názov IUPAC

                  Čistota (1)

                  Dátum schválenia

                  Koniec platnosti schválenia

                  Osobitné ustanovenia

                  kyselina S-abscisová
                  CAS č. 21293-29-8
                  CIPAC č.
                  nepridelené

                  kyselina [S-(Z,E)]-5-(1-hydroxy-2,6,6-trimetyl-4-oxocyklohex-2-én-1-yl)-3-metylpenta-2,4-diénová
                  alebo
                  kyselina (7E,9Z)-(6S)-6-hydroxy-3-oxo-11-apo-ε-karotén-11-ová

                  960 g/kg

                  1. júla 2014

                  30. júna 2024

                  Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o kyseline S-abscisovej sfinalizovanej 13. decembra 2013 Stálym výborom pre potravinový reťazec a zdravie zvierat, a najmä jej dodatky I a II.
                  Pri tomto celkovom hodnotení musia členské štáty venovať osobitnú pozornosť ochrane vodných organizmov.
                  V podmienkach používania sa podľa potreby uvádzajú opatrenia na zníženie rizika.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Dátum schválenia

                     Koniec platnosti schválenia

                     Osobitné ustanovenia

                     „65

                     kyselina S-abscisová
                     CAS č.
                     21293-29-8
                     CIPAC č.
                     nepridelené

                     kyselina [S-(Z,E)]-5-(1-hydroxy-2,6,6-trimetyl-4-oxocyklohex-2-én-1-yl)-3-metylpenta-2,4-diénová
                     alebo
                     kyselina (7E,9Z)-(6S)-6-hydroxy-3-oxo-11-apo-ε-karotén-11-ová

                     960 g/kg

                     1. júla 2014

                     30. júna 2024

                     Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o kyseline S-abscisovej sfinalizovanej 13. decembra 2013 Stálym výborom pre potravinový reťazec a zdravie zvierat, a najmä jej dodatky I a II.
                     Pri tomto celkovom posúdení členské štáty venujú osobitnú pozornosť ochrane vodných organizmov.
                     V podmienkach používania sa podľa potreby uvádzajú opatrenia na zníženie rizika.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) č. 1177/2013 z  20. novembra 2013 , ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka spirotetramat a ktorým sa mení príloha k vykonávaciemu nariadeniu Komisie (EÚ) č. 540/2011  Text s významom pre EHP

text:
               21.11.2013

               SK

               Úradný vestník Európskej únie

               L 312/28

      VYKONÁVACIE NARIADENIE KOMISIE (EÚ) č. 1177/2013
   z 20. novembra 2013,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka spirotetramat a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 78 ods. 2,
   keďže:

               (1)

               Pokiaľ ide o postup a podmienky schvaľovania, je potrebné v súlade s článkom 80 ods. 1 písm. a) nariadenia (ES) č. 1107/2009 uplatňovať smernicu 91/414/EHS (2) na účinné látky, v súvislosti s ktorými sa pred 14. júnom 2011 prijalo rozhodnutie v súlade s článkom 6 ods. 3 uvedenej smernice. V prípade spirotetramatu sú rozhodnutím Komisie 2007/560/ES (3) splnené podmienky uvedené v článku 80 ods. 1 písm. a) nariadenia (ES) č. 1107/2009.

               (2)

               V súlade s článkom 6 ods. 2 smernice 91/414/EHS dostalo Rakúsko 9. októbra 2006 žiadosť od spoločnosti Bayer CropScience AG o zaradenie účinnej látky spirotetramat do prílohy I k smernici 91/414/EHS. Rozhodnutím 2007/560/ES sa potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovených v prílohách II a III k smernici 91/414/EHS.

               (3)

               Účinky tejto účinnej látky na zdravie ľudí a zvierat a na životné prostredie boli zhodnotené v súlade s ustanoveniami článku 6 ods. 2 a 4 smernice 91/414/EHS, pokiaľ ide o použitia navrhované žiadateľom. Určený spravodajský členský štát predložil 5. mája 2008 návrh hodnotiacej správy.

               (4)

               Návrh hodnotiacej správy bol preskúmaný členskými štátmi a Európskym úradom pre bezpečnosť potravín (ďalej len „úrad“). Dňa 27. mája 2013 predložil úrad Komisii svoje závery z hodnotenia rizík účinnej látky spirotetramat (4) z hľadiska pesticídov. Členské štáty a Komisia preskúmali návrh hodnotiacej správy a závery úradu v rámci Stáleho výboru pre potravinový reťazec a zdravie zvierat a toto preskúmanie uzavreli 3. októbra 2013 vo forme revíznej správy Komisie o spirotetramate.

               (5)

               Z rôznych posúdení vyplynulo, že od prípravkov na ochranu rastlín s obsahom spirotetramatu možno vo všeobecnosti očakávať splnenie požiadaviek stanovených v článku 5 ods. 1 písm. a) a b) a článku 5 ods. 3 smernice 91/414/EHS, najmä pokiaľ ide o spôsob použitia, ktorý bol posúdený a podrobne opísaný v revíznej správe Komisie. Preto je vhodné spirotetramat schváliť.

               (6)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však nevyhnutné stanoviť určité podmienky a obmedzenia. Je vhodné najmä žiadať ďalšie potvrdzujúce informácie.

               (7)

               Schváleniu by malo predchádzať primerané obdobie, počas ktorého by sa členským štátom a zúčastneným stranám umožnilo pripraviť sa na splnenie nových požiadaviek vyplývajúcich zo schválenia.

               (8)

               Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by však malo vzhľadom na špecifickú situáciu vzniknutú prechodom od smernice 91/414/EHS k nariadeniu (ES) č. 1107/2009 platiť nasledujúce: Členským štátom by sa malo po schválení poskytnúť obdobie šiestich mesiacov na preskúmanie povolení prípravkov na ochranu rastlín s obsahom spirotetramatu. Členské štáty by podľa potreby mali povolenia zmeniť, nahradiť alebo odobrať. Odchylne od uvedeného konečného termínu by sa malo poskytnúť dlhšie obdobie na predloženie a posúdenie úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím v súlade s jednotnými zásadami.

               (9)

               Skúsenosti získané zo zaradení účinných látok posúdených v rámci nariadenia Komisie (EHS) č. 3600/92 (5) do prílohy I k smernici 91/414/EHS ukázali, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii, ktorá spĺňa požiadavky stanovené v prílohe II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení príloha I k uvedenej smernici, alebo s nariadeniami, ktorými sa schvaľujú účinné látky.

               (10)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (6) mala zodpovedajúcim spôsobom zmeniť.

               (11)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Schválenie účinnej látky
   Účinná látka spirotetramat špecifikovaná v prílohe I sa schvaľuje za podmienok stanovených v danej prílohe.
   Článok 2
   Prehodnotenie prípravkov na ochranu rastlín
   1.   Členské štáty v súlade s nariadením (ES) č. 1107/2009 v prípade potreby zmenia alebo odoberú existujúce povolenia prípravkov na ochranu rastlín s obsahom spirotetramatu ako účinnej látky do 31. októbra 2014.
   Do tohto dátumu overia najmä to, či sú splnené podmienky stanovené v prílohe I k tomuto nariadeniu, s výnimkou podmienok stanovených v stĺpci o osobitných ustanoveniach uvedenej prílohy, ako aj to, či držiteľ povolenia vlastní alebo má prístup k dokumentácii, ktorá spĺňa požiadavky prílohy II k smernici 91/414/EHS v súlade s podmienkami uvedenými v článku 13 ods. 1 až 4 uvedenej smernice a v článku 62 nariadenia (ES) č. 1107/2009.
   2.   Odchylne od odseku 1 členské štáty prehodnotia každý povolený prípravok na ochranu rastlín s obsahom spirotetramatu buď ako jedinej účinnej látky, alebo ako jednej z viacerých účinných látok, z ktorých boli všetky najneskôr do 30. apríla 2014 uvedené v prílohe k vykonávaciemu nariadeniu (EÚ) č. 540/2011, v súlade s jednotnými zásadami uvedenými v článku 29 ods. 6 nariadenia (ES) č. 1107/2009 na základe dokumentácie spĺňajúcej požiadavky prílohy III k smernici 91/414/EHS a s prihliadnutím na stĺpec o osobitných ustanoveniach prílohy I k tomuto nariadeniu. Na základe tohto hodnotenia určia, či prípravok spĺňa podmienky stanovené v článku 29 ods. 1 nariadenia (ES) č. 1107/2009.
   Po tomto určení členské štáty:

               a)

               v prípade prípravku s obsahom spirotetramatu ako jedinej účinnej látky v prípade potreby zmenia alebo odoberú povolenie najneskôr do 31. októbra 2015, alebo

               b)

               v prípade prípravku s obsahom spirotetramatu ako jednej z viacerých účinných látok v prípade potreby zmenia alebo odoberú povolenie najneskôr do 31. októbra 2015 alebo do dátumu určeného na takúto zmenu alebo odobratie v príslušnom akte alebo aktoch, ktorými sa príslušná látka alebo látky dopĺňajú do prílohy I k smernici 91/414/EHS alebo ktorými sa táto látka alebo látky schvaľujú, podľa toho, čo nastane neskôr.

         Článok 3
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 4
   Nadobudnutie účinnosti a dátum uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. mája 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. novembra 2013

            Za Komisiu

            predseda

         José Manuel BARROSO

      (1)  Ú. v. EÚ L 309, 24.11.2009, s. 1.

      (2)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (3)  Rozhodnutie Komisie 2007/560/ES z 2. augusta 2007, ktorým sa v zásade uznáva úplnosť dokumentácie predloženej na podrobné preskúmanie vzhľadom na možné zaradenie chlórantraniliprolu, heptamaloxyglukánu, spirotetramatu a nukleopolyhedrovírusu Helicoverpa armigera do prílohy I k smernici Rady 91/414/EHS (Ú. v. EÚ L 213, 15.8.2007, s. 29).

      (4)  Vestník EFSA (EFSA Journal) 2013, 11(6): 3243. K dispozícii online: www.efsa.europa.eu.

      (5)  Nariadenie Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 (2) smernice Rady 91/414/EHS o umiestnení na trh prípravkov na ochranu rastlín (Ú. v. ES L 366, 15.12.1992, s. 10).

      (6)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Všeobecný názov, identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                  spirotetramat
                  č. CAS 203313-25-1
                  č. CIPAC 795

                     cis-4-(etoxykarbonyloxy)-8-metoxy-3-(2,5-xylyl)-1-azaspiro[4.5]dec-3-én-2-ón

                  ≥ 970 g/kg

                  1. máj 2014

                  30. apríla 2024

                  Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o spirotetramate dokončenej 3. októbra 2013 Stálym výborom pre potravinový reťazec a zdravie zvierat a najmä jej dodatky I a II.
                  Pri tomto celkovom hodnotení musia členské štáty venovať pozornosť najmä riziku pre hmyzožravé vtáky.
                  V podmienkach používania sa podľa potreby uvedú opatrenia na zníženie rizika.
                  Žiadateľ musí predložiť Komisii, členským štátom a úradu potvrdzujúce informácie o možnostiach narušenia endokrinného systému vtákov a rýb do dvoch rokov od prijatia usmernení OECD o testoch narúšania endokrinného systému alebo od prijatia usmernení o testoch schválených Spoločenstvom.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa dopĺňa táto položka:

                     Číslo

                     Všeobecný názov, identifikačné čísla

                     IUPAC názov

                     Čistota (1)

                     Dátum schválenia

                     Schválenie platí do

                     Osobitné ustanovenia

                     „60

                     spirotetramat
                     č. CAS 203313-25-1
                     č. CIPAC 795

                        cis-4-(etoxykarbonyloxy)-8-metoxy-3-(2,5-xylyl)-1-azaspiro[4.5]dec-3-én-2-ón

                     ≥ 970 g/kg

                     1. máj 2014

                     30. apríla 2024

                     Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č. 1107/2009, sa zohľadňujú závery z revíznej správy o spirotetramate dokončenej 3. októbra 2013 Stálym výborom pre potravinový reťazec a zdravie zvierat a najmä jej dodatky I a II.
                     Pri tomto celkovom hodnotení členské štáty venujú pozornosť najmä riziku pre hmyzožravé vtáky.
                     V podmienkach používania sa podľa potreby uvedú opatrenia na zníženie rizika.
                     Žiadateľ musí predložiť Komisii, členským štátom a úradu potvrdzujúce informácie o možnostiach narušenia endokrinného systému vtákov a rýb do dvoch rokov od prijatia usmernení OECD o testoch narúšania endokrinného systému alebo od prijatia usmernení o testoch schválených Spoločenstvom.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.


title: Vykonávacie nariadenie Komisie (EÚ) č. 1334/2014 zo  16. decembra 2014 , ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka gama-cyhalotrín a ktorým sa mení príloha k vykonávaciemu nariadeniu Komisie (EÚ) č. 540/2011, a ktorým sa členským štátom povoľuje predĺžiť platnosť dočasných autorizácií udelených pre uvedenú účinnú látku  Text s významom pre EHP

text:
               17.12.2014

               SK

               Úradný vestník Európskej únie

               L 360/1

         VYKONÁVACIE NARIADENIE KOMISIE (EÚ) č. 1334/2014
   zo 16. decembra 2014,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka gama-cyhalotrín a ktorým sa mení príloha k vykonávaciemu nariadeniu Komisie (EÚ) č. 540/2011, a ktorým sa členským štátom povoľuje predĺžiť platnosť dočasných autorizácií udelených pre uvedenú účinnú látku
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 13 ods. 2 a článok 78 ods. 2,
   keďže:

               (1)

               Pokiaľ ide o postup a podmienky schvaľovania, je potrebné v súlade s článkom 80 ods. 1 písm. a) nariadenia (ES) č. 1107/2009 uplatňovať smernicu 91/414/EHS (2) na účinné látky, pre ktoré sa prijalo rozhodnutie v súlade s článkom 6 ods. 3 uvedenej smernice pred 14. júnom 2011. V prípade gama-cyhalotrínu sú podmienky uvedené v článku 80 ods. 1 písm. a) nariadenia (ES) č. 1107/2009 splnené rozhodnutím Komisie 2004/686/ES (3).

               (2)

               V súlade s článkom 6 ods. 2 smernice 91/414/EHS bola Spojenému kráľovstvu 4. novembra 2003 doručená od spoločnosti Cheminova A/S žiadosť o zaradenie účinnej látky gama-cyhalotrín do prílohy I k smernici 91/414/EHS. Rozhodnutím 2004/686/ES sa potvrdilo, že dokumentácia je „úplná“ v tom zmysle, že v zásade spĺňa požiadavky na údaje a informácie stanovené v prílohách II a III k smernici 91/414/EHS.

               (3)

               Účinky tejto účinnej látky na ľudské zdravie, zdravie zvierat a na životné prostredie boli vyhodnotené v súlade s ustanoveniami článku 6 ods. 2 a 4 smernice 91/414/EHS, pokiaľ ide o použitia navrhované žiadateľom. Určený spravodajský členský štát, ktorým bolo Spojené kráľovstvo, predložil 25. januára 2008 návrh hodnotiacej správy. Žiadateľ bol v súlade s článkom 11 ods. 6 nariadenia Komisie (EÚ) č. 188/2011 (4) požiadaný o poskytnutie doplňujúcich informácií. Spojené kráľovstvo predložilo 13. septembra 2012 hodnotenie doplňujúcich údajov vo forme doplnku k návrhu hodnotiacej správy.

               (4)

               Návrh hodnotiacej správy bol preskúmaný členskými štátmi a Európskym úradom pre bezpečnosť potravín (ďalej len „úrad“). Úrad predložil Komisii 4. februára 2014 svoje závery z hodnotenia rizík účinnej látky gama-cyhalotrín (5) z hľadiska pesticídov. Členské štáty a Komisia preskúmali návrh hodnotiacej správy a závery úradu v rámci Stáleho výboru pre rastliny, zvieratá, potraviny a krmivá a finalizovali ich 10. októbra 2014 vo forme revíznej správy Komisie o gama-cyhalotríne.

               (5)

               Z rôznych preskúmaní vyplynulo, že od prípravkov na ochranu rastlín s obsahom gama-cyhalotrínu možno očakávať, že vo všeobecnosti spĺňajú požiadavky stanovené v článku 5 ods. 1 písm. a) a b) a článku 5 ods. 3 smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznej správe Komisie. Preto je vhodné gama-cyhalotrín schváliť.

               (6)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky a obmedzenia. Je najmä vhodné požadovať ďalšie potvrdzujúce informácie.

               (7)

               Pred schválením by sa mala poskytnúť primeraná lehota s cieľom umožniť členským štátom a zainteresovaným stranám, aby sa pripravili na splnenie nových požiadaviek vyplývajúcich zo schválenia.

               (8)

               Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by však vzhľadom na špecifickú situáciu spôsobenú prechodom od smernice 91/414/EHS k nariadeniu (ES) č. 1107/2009 malo platiť nasledujúce: Členským štátom by sa po schválení mala poskytnúť šesťmesačná lehota na preskúmanie autorizácií prípravkov na ochranu rastlín s obsahom gama-cyhalotrínu. Členské štáty by podľa potreby mali autorizácie zmeniť, nahradiť alebo zrušiť. Odchylne od uvedenej lehoty by sa mala poskytnúť dlhšia lehota na predloženie a vyhodnotenie úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím v súlade s jednotnými zásadami.

               (9)

               Zo skúseností so zaraďovaním účinných látok hodnotených v rámci nariadenia Komisie (EHS) č. 3600/92 (6) do prílohy I k smernici 91/414/EHS vyplýva, že pri výklade povinností držiteľov existujúcich autorizácií môžu nastať komplikácie, pokiaľ ide o prístup k údajom. Aby sa predišlo ďalším komplikáciám, je podľa všetkého potrebné objasniť povinnosti členských štátov, najmä povinnosť overiť, či držiteľ autorizácie preukáže prístup k dokumentácii, ktorá spĺňa požiadavky stanovené v prílohe II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov autorizácií v porovnaní so smernicami, ktoré sa prijali doteraz a ktorými sa mení príloha I k uvedenej smernici, alebo s nariadeniami, ktorými sa schvaľujú účinné látky.

               (10)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (7) mala zodpovedajúcim spôsobom zmeniť.

               (11)

               Okrem toho je vhodné povoliť členským štátom predĺženie platnosti dočasných autorizácií udelených pre prípravky na ochranu rastlín s obsahom gama-cyhalotrínu, aby sa im poskytol čas potrebný na splnenie povinností stanovených v tomto nariadení, pokiaľ ide o tieto dočasné autorizácie.

               (12)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Schválenie účinnej látky
   Účinná látka gama-cyhalotrín špecifikovaná v prílohe I sa schvaľuje za podmienok stanovených v uvedenej prílohe.
   Článok 2
   Prehodnotenie prípravkov na ochranu rastlín
   1.   V súlade s nariadením (ES) č. 1107/2009 členské štáty v prípade potreby do 30. septembra 2015 zmenia alebo zrušia existujúce autorizácie prípravkov na ochranu rastlín s obsahom gama-cyhalotrínu ako účinnej látky.
   Do tohto dátumu overia najmä to, či sú splnené podmienky stanovené v prílohe I k tomuto nariadeniu, s výnimkou podmienok vymedzených v stĺpci osobitných ustanovení v uvedenej prílohe, a či držiteľ autorizácie má dokumentáciu, ktorá spĺňa požiadavky prílohy II k smernici 91/414/EHS, alebo k nej má prístup v súlade s podmienkami uvedenými v článku 13 ods. 1 až 4 uvedenej smernice a v článku 62 nariadenia (ES) č. 1107/2009.
   2.   Odchylne od odseku 1 členské štáty prehodnotia každý autorizovaný prípravok na ochranu rastlín s obsahom gama-cyhalotrínu buď ako jedinej účinnej látky, alebo ako jednej z viacerých účinných látok, z ktorých boli všetky najneskôr do 31. marca 2015 uvedené v prílohe k vykonávaciemu nariadeniu (EÚ) č. 540/2011, a to v súlade s jednotnými zásadami, ako sa uvádza v článku 29 ods. 6 nariadenia (ES) č. 1107/2009, na základe dokumentácie spĺňajúcej požiadavky prílohy III k smernici 91/414/EHS a s prihliadnutím na stĺpec osobitných ustanovení v prílohe I k tomuto nariadeniu. Na základe tohto hodnotenia určia, či prípravok spĺňa podmienky stanovené v článku 29 ods. 1 nariadenia (ES) č. 1107/2009.
   Po tomto určení členské štáty:

               a)

               v prípade prípravku s obsahom gama-cyhalotrínu ako jedinej účinnej látky podľa potreby zmenia alebo zrušia autorizáciu najneskôr do 30. septembra 2016 alebo

               b)

               v prípade prípravku s obsahom gama-cyhalotrínu ako jednej z viacerých účinných látok podľa potreby zmenia alebo zrušia autorizáciu do 30. septembra 2016 alebo do dátumu určeného na takúto zmenu alebo zrušenie v príslušnom akte alebo aktoch, ktorými sa príslušná látka alebo látky dopĺňajú do prílohy I k smernici 91/414/EHS, alebo ktorými sa táto príslušná látka alebo látky schvaľujú, podľa toho, čo nastane neskôr.

         Článok 3
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 4
   Predĺženie platnosti existujúcich dočasných autorizácií
   Členské štáty môžu predĺžiť platnosť existujúcich dočasných autorizácií týkajúcich sa prípravkov na ochranu rastlín s obsahom gama-cyhalotrínu na obdobie končiace najneskôr 30. septembra 2016.
   Článok 5
   Nadobudnutie účinnosti a dátum začatia uplatňovania
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. apríla 2015.
   Článok 4 sa však uplatňuje od dátumu nadobudnutia účinnosti tohto nariadenia.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2014

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1).

      (3)  Rozhodnutie Komisie 2004/686/ES z 29. septembra 2004 o zásadnom uznaní úplnosti dokumentácie predloženej na podrobné preskúmanie na účely možného zaradenia proquinazidu, IKI-220 (flonicamidu) a gama-cyhalothrinu do prílohy I smernice Rady 91/414/EHS (Ú. v. EÚ L 313, 12.10.2004, s. 21).

      (4)  Nariadenie Komisie (EÚ) č. 188/2011 z 25. februára 2011, ktorým sa stanovujú podrobné pravidlá vykonávania smernice Rady 91/414/EHS, pokiaľ ide o postup posudzovania účinných látok, ktoré dva roky po oznámení uvedenej smernice neboli na trhu (Ú. v. EÚ L 53, 26.2.2011, s. 51).

      (5)  Európsky úrad pre bezpečnosť potravín, 2014. Záver z partnerského preskúmania hodnotenia rizík účinnej látky gama-cyhalotrín z hľadiska pesticídov. Vestník EFSA (EFSA Journal) (2014) 12(2):3560 [93 s]. doi:10.2903/j.efsa.2014.3560.

      (6)  Nariadenie Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (Ú. v. ES L 366, 15.12.1992, s. 10).

      (7)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Všeobecný názov, identifikačné čísla

                  IUPAC názov

                  Čistota (1)

                  Dátum schválenia

                  Schválenie platí do

                  Osobitné ustanovenia

                  gama-cyhalotrín
                  CAS č. 76703-62-3
                  CIPAC č. 768

                  [(S)-(3-fenoxyfenyl)(kyano)metyl]-(1R,3R)-2,2-dimetyl-3-((Z)-3,3,3-trifluór-2-chlórpropenyl)cyklopropánkarboxylát alebo
                  [(S)-(3-fenoxyfenyl)(kyano)metyl]-(1R)-cis-2,2-dimetyl-3-((Z)-3,3,3-trifluór-2-chlórpropenyl)cyklopropánkarboxylát

                  ≥ 980 g/kg

                  1. apríl 2015

                  31. marca 2025

                  Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č.1107/2009, sa musia zohľadniť závery revíznej správy o gama-cyhalotríne a najmä jej dodatky I a II, v zmysle znenia finalizovaného Stálym výborom pre rastliny, zvieratá, potraviny a krmivá 10. októbra 2014.
                  Pri tomto celkovom hodnotení musia členské štáty venovať osobitnú pozornosť:

                              a)

                              bezpečnosti operátorov a pracovníkov;

                              b)

                              riziku pre vodné organizmy.

                        V podmienkach používania musia byť v náležitom prípade uvedené opatrenia na zmiernenie rizika.
                  Žiadateľ musí predložiť potvrdzujúce informácie, pokiaľ ide o:

                              1.

                              analytické metódy na monitorovanie rezíduí v telesných tekutinách, tkanivách a v environmentálnych matriciach;

                              2.

                              toxikologický profil metabolitov CPCA, PBA a PBA(OH);

                              3.

                              dlhodobé riziko pre voľne žijúce cicavce;

                              4.

                              možnosť biomagnifikácie v suchozemských a vo vodných potravinových reťazcoch.

                        Žiadateľ predloží príslušné informácie Komisii, členským štátom a úradu do 31. marca 2017.

         (1)  Ďalšie podrobnosti o identite a špecifikácii účinnej látky sú uvedené v revíznej správe.

      PRÍLOHA II
      V časti B prílohy k vykonávaciemu nariadeniu (EÚ) č. 540/2011 sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Dátum schválenia

                     Koniec platnosti schválenia

                     Osobitné ustanovenia

                     „82

                     gama-cyhalotrín
                     CAS č. 76703-62-3
                     CIPAC č. 768

                     [(S)-(3-fenoxyfenyl)(kyano)metyl]-(1R,3R)-2,2-dimetyl-3-((Z)-3,3,3-trifluór-2-chlórpropenyl)cyklopropánkarboxylát alebo
                     [(S)-(3-fenoxyfenyl)(kyano)metyl]-(1R)-cis-2,2-dimetyl-3-((Z)-3,3,3-trifluór-2-chlórpropenyl)cyklopropánkarboxylát

                     ≥ 980 g/kg

                     1. apríl 2015

                     31. marca 2025

                     Pri vykonávaní jednotných zásad, na ktoré sa odvoláva článok 29 ods. 6 nariadenia (ES) č.1107/2009, sa musia zohľadniť závery revíznej správy o gama-cyhalotríne a najmä jej dodatky I a II, v zmysle znenia finalizovaného Stálym výborom pre rastliny, zvieratá, potraviny a krmivá 10. októbra 2014.
                     Pri tomto celkovom hodnotení musia členské štáty venovať osobitnú pozornosť:

                                 a)

                                 bezpečnosti operátorov a pracovníkov;

                                 b)

                                 riziku pre vodné organizmy.

                           V podmienkach používania musia byť v náležitom prípade uvedené opatrenia na zmiernenie rizika.
                     Žiadateľ musí predložiť potvrdzujúce informácie, pokiaľ ide o:

                                 1.

                                 analytické metódy na monitorovanie rezíduí v telesných tekutinách, tkanivách a v environmentálnych matriciach;

                                 2.

                                 toxikologický profil metabolitov CPCA, PBA a PBA(OH);

                                 3.

                                 dlhodobé riziko pre voľne žijúce cicavce;

                                 4.

                                 možnosť biomagnifikácie v suchozemských a vo vodných potravinových reťazcoch.

                           Žiadateľ predloží príslušné informácie Komisii, členským štátom a úradu do 31. marca 2017.“

         (1)  Ďalšie podrobnosti o identite a špecifikácii účinnej látky sú uvedené v revíznej správe.